smcproject/ml-wiki-sentences huggingface dataset:
ഉദ്യോഗസ്ഥരുടെ മേധാവി ആയി സെക്രട്ടറിമാർ പ്രവർത്തിക്കുന്നു, ഇവരെ സംസ്ഥാന സര്ക്കാര് നിയമിക്കുന്നു.
ചുമതലകളും പ്രവർത്തനങ്ങളും
നഗരസഭകളുടെ ചുമതലകളെ പൊതുവായി മൂന്നായി തരംതിരിക്കാം; അനിവാര്യമായവ കെട്ടിട നിർമ്മാണം നിയന്ത്രിക്കൽ.
പൊതുഭൂമി കയ്യേറ്റത്തിൽ നിന്ന് സംരക്ഷിക്കൽ.
പരമ്പരാഗത കുടിവെള്ള സ്രോതസ്സുകളുടെ സംരക്ഷണം.
കുളങ്ങളുടെയും മറ്റ് ജലാശയങ്ങളുടെയും സംരക്ഷണം.
നഗരസഭകളുടെ ചുമതലയിലുള്ള ജലപാതകളുടെയും കനാലുകളുടെയും പരിപാലനം.
ഖരമാലിന്യങ്ങളുടെ ശേഖരണവും സംസ്കരണവും ദ്രവമാലിന്യ നിർമാർജന നിയന്ത്രണവും.
ഡ്രെയിനേജ് (മലിനജലം കൈകാര്യം ചെയ്യൽ).
പരിസര ശുചിത്വം പരിപാലിക്കൽ.
മാർക്കറ്റുകളുടെ നിയന്ത്രണം, നടത്തിപ്പ്.
കീട നിയന്ത്രണം.
മൃഗങ്ങളെ കശാപ്പ് ചെയ്യുന്നതിനും മാംസം, മത്സ്യം, മറ്റ് കേടാകുന്ന ഭക്ഷ്യവസ്തുക്കൾ എന്നിവയുടെ വിൽപ്പനയ്ക്കും നിയന്ത്രണം, ലൈസൻസ് നൽകൽ.
ഭക്ഷണ സ്ഥാപനങ്ങളുടെ നിയന്ത്രണം.
ഭക്ഷണത്തിൽ മായം ചേർക്കുന്നത് തടയൽ.
റോഡുകളുടെയും മറ്റ് പൊതു ആസ്തികളുടെയും പരിപാലനം.
തെരുവ് വിളക്കുകളും അവയുടെ പരിപാലനവും.
പ്രതിരോധ കുത്തിവയ്പ്പ്.
രോഗപ്രതിരോധ നിയന്ത്രണത്തിനായുള്ള ദേശീയ, സംസ്ഥാന തലത്തിലുള്ള തന്ത്രങ്ങളും പരിപാടികളും പ്രാബല്യത്തിൽ വരുത്തൽ.
ശ്മശാന സ്ഥലങ്ങളും പൊതു അടക്കം ചെയ്യുന്ന സ്ഥലങ്ങളും തുറക്കുകയും പരിപാലിക്കുകയും ചെയ്യുക.
അപകടകരവും കുറ്റകരവുമായ വ്യാപാരങ്ങൾക്കും വ്യവസായങ്ങൾക്കും ലൈസൻസ് നൽകുക.
ജനന മരണ രജിസ്ട്രേഷൻ.
കുളിക്കുന്നതിനും കഴുകുന്നതിനും കടവുകൾ നൽകുക.
കടത്തുവള്ളങ്ങളുടെ വ്യവസ്ഥകൾ.
വാഹനങ്ങൾക്ക് പാർക്കിംഗ് സ്ഥലങൾ ഒരുക്കുക.
യാത്രക്കാർക്കായി കാത്തിരിപ്പ് കേന്ദ്രങ്ങൾ നിർമ്മിക്കുക പൊതുസ്ഥലങ്ങളിൽ ശൗചാലയ  സൗകര്യം ഒരുക്കുക.
മേളകളുടെയും ഉത്സവങ്ങളുടെയും നടത്തിപ്പ് നിയന്ത്രിക്കുക.
വളർത്തുനായ്ക്കൾക്ക് ലൈസൻസ് നൽകുക, തെരുവ് നായ്ക്കളെ നിയന്ത്രിക്കുക.
ചേരികളിൽ അടിസ്ഥാന സൗകര്യം ലഭ്യമാക്കുക.
കാൽനടയാത്രക്കാർക്ക് നടപ്പാത, റോഡ് ക്രോസിംഗ് സൗകര്യങ്ങൾ ഉൾപ്പെടെയുള്ള സൗകര്യങ്ങൾ ഒരുക്കുക.
ഗതാഗത നിയന്ത്രണത്തിനായുള്ള സൗകര്യങ്ങൾ വിശദമായ നാഗരാസൂത്രണവും ഘട്ടംഘട്ടമായി നടപ്പിലാക്കുന്നതിനുള്ള കർമ്മ പദ്ധതിയും തയ്യാറാക്കൽ.
നഗരസഭ പരിധിയിലെ റോഡുകളുടെ (ജില്ലാ റോഡുകൾ ഒഴികെ) നിർമാണവും പരിപാലനവും പൊതുവായവ അവശ്യ സ്ഥിതിവിവരക്കണക്കുകളുടെ ശേഖരണവും പുതുക്കലും.
സാമൂഹ്യ പ്രവർത്തനങ്ങൾക്കുള്ള  സംഭാവനയും സന്നദ്ധ പ്രവർത്തകരേയും സംഘടിപ്പിക്കുക.
മിതവ്യയത്തിനായി പ്രചാരണങ്ങൾ നടത്തുക.
മദ്യപാനം, മയക്കുമരുന്ന് ഉപഭോഗം, സ്ത്രീധനം തുടങ്ങിയ സാമൂഹിക തിന്മകൾക്കെതിരെയും സ്ത്രീകൾക്കും കുട്ടികൾക്കും നേരെയുള്ള അതിക്രമങ്ങൾക്കെതിരെയുമുള്ള ബോധവൽക്കരണം വികസനത്തിന്റെ എല്ലാ ഘട്ടങ്ങളിലും പരമാവധി ആളുകളുടെ പങ്കാളിത്തം ഉറപ്പാക്കുക.
പ്രകൃതിക്ഷോഭങ്ങളിൽ ദുരിതാശ്വാസം സംഘടിപ്പിക്കുക.
മേഖലകൾ തിരിച്ചുള്ള പ്രവർത്തങ്ങൾ കൃഷി കൃഷിഭവനുകളുടെ നടത്തിപ്പ് തരിശുഭൂമികളും നാമമാത്രമായ ഭൂമികളും കൃഷിയോഗ്യമാക്കുക .
ഭൂമിയുടെ പരമാവധി വിനിയോഗം കൊണ്ടുവരിക.
മണ്ണ് സംരക്ഷണം.
ജൈവവളത്തിന്റെ ഉത്പാദനം.
നഴ്സറികളുടെ സ്ഥാപനം.
സഹകരണ-സംഘകൃഷി പ്രോത്സാഹിപ്പിക്കുക.
കർഷകർക്കിടയിൽ സ്വയം സഹായ സംഘങ്ങൾ സംഘടിപ്പിക്കുക.
തോട്ടക്കൃഷി, പച്ചക്കറി കൃഷി എന്നിവയുടെ പ്രോത്സാഹനം കാലിത്തീറ്റ വികസനം.
സസ്യസംരക്ഷണം.
വിത്ത് ഉത്പാദനം.
ഫാം യന്ത്രവൽക്കരണം.
കാർഷിക പ്രദർശനങ്ങളുടെ നടത്തിപ്പ്.
മൃഗസംരക്ഷണവും ക്ഷീരവികസനവും മൃഗാശുപത്രികളുടെ നടത്തിപ്പ്.
കന്നുകാലി മെച്ചപ്പെടുത്തൽ പരിപാടികൾ.
ക്ഷീരോത്‌പാദന കേന്ദ്രം കോഴി വളർത്തൽ, തേനീച്ച വളർത്തൽ, പന്നിവളർത്തൽ വികസനം, ആട് വളർത്തൽ, മുയൽ വളർത്തൽ തുടങ്ങിയവയുടെ പ്രോത്സാഹനം.
ഐസിഡിപി ഉപകേന്ദ്രങ്ങളുടെ നടത്തിപ്പ്.
മൃഗങ്ങൾക്കുള്ള പ്രതിരോധ ആരോഗ്യ പരിപാടി.
മൃഗങ്ങളോടുള്ള ക്രൂരത തടയൽ.
ഫെർട്ടിലിറ്റി മെച്ചപ്പെടുത്തൽ പരിപാടികൾ.
മൃഗങ്ങളിൽ നിന്നുള്ള രോഗങ്ങളുടെ നിയന്ത്രണം.
വെറ്ററിനറി പോളി ക്ലിനിക്കുകളുടെയും പ്രാദേശിക കൃത്രിമ ബീജസങ്കലന കേന്ദ്രങ്ങളുടെയും നടത്തിപ്പ്.
മൃഗസംരക്ഷണത്തിൽ പ്രത്യേക സേവനങ്ങൾ നൽകുക.
കന്നുകാലി കോഴി പ്രദർശനം നടത്തുക.
ചെറുകിട ജലസേചനം മുനിസിപ്പൽ പരിധിയിലെ എല്ലാ ചെറുകിട ജലസേചന, ലിഫ്റ്റ് പദ്ധതികളും.
എല്ലാ സൂക്ഷ്മ ജലസേചന പദ്ധതികളും.
ജലസംരക്ഷണം.
ഭൂഗർഭ ജലസ്രോതസ്സുകളുടെ വികസനം.
മത്സ്യബന്ധനം കുളങ്ങളിലും ശുദ്ധജലത്തിലും ഉപ്പുവെള്ളത്തിലും മത്സ്യകൃഷി വികസിപ്പിക്കുക.
മത്സ്യവിത്ത് ഉത്പാദനവും വിതരണവും.
മത്സ്യബന്ധന ഉപകരണങ്ങളുടെ വിതരണം.
മത്സ്യ വിപണന സഹായം.
മത്സ്യത്തൊഴിലാളികളുടെ കുടുംബങ്ങൾക്ക് അടിസ്ഥാന  സേവനങ്ങൾ ലഭ്യമാക്കുക.
മത്സ്യത്തൊഴിലാളികൾക്കുള്ള ക്ഷേമ പദ്ധതി.
പരമ്പരാഗത ലാൻഡിംഗ് കേന്ദ്രങ്ങളുട
െ വികസനം.
ഫിഷറീസ് സ്കൂളുകളുടെ നടത്തിപ്പ്.
സാമൂഹ്യ വനവൽകരണം തരിശുഭൂമിയിലെ വനവൽക്കരണം കാലിത്തീറ്റ, ഇന്ധനം എന്നിവക്കുള്ള മരങ്ങളും, മറ്റു ഫലവൃക്ഷങ്ങൾ എന്നിവയുടെ വളർത്തൽ.
നടീലിനും പരിസ്ഥിതി ബോധവൽക്കരണത്തിനുമായി കാമ്പയിൻ സംഘടിപ്പിക്കുക.
ചെറുകിട വ്യവസായങ്ങൾ കുടിൽ, ഗ്രാമ വ്യവസായങ്ങളുടെ പ്രോത്സാഹനം.
കരകൗശല വസ്തുക്കളുടെ പ്രോത്സാഹനം.
പരമ്പരാഗത, ചെറു വ്യവസായങ്ങളുടെ പ്രോത്സാഹനം.
ചെറിയ ഇൻഡസ്ട്രിയൽ എസ്റ്റേറ്റുകൾ സ്ഥാപിക്കൽ.
ചെറുകിട വ്യവസായങ്ങളുടെ മൂന്നിലൊന്ന് നിക്ഷേപ പരിധിയുള്ള വ്യവസായങ്ങളുടെ പ്രോത്സാഹനം.
വ്യവസായ മേഖലയിലെ സ്വയം തൊഴിൽ പദ്ധതികൾ.
ചെറുകിട വ്യവസായങ്ങളുടെ പ്രോത്സാഹനം.
സംരംഭക വികസന പരിപാടികൾ.
ഭവനം ഭവനരഹിതരെയും പോരമ്പോക്ക് താമസക്കാരെയും തിരിച്ചറിയുകയും വീടുകൾ നൽകുകയും ചെയ്യുക നഗര ഭവന പദ്ധതികൾ നടപ്പിലാക്കൽ.
വീടു നവീകരണ പരിപാടികൾ നടപ്പിലാക്കൽ ചെലവ് കുറഞ്ഞ ഭവനങ്ങളുടെ ജനകീയവൽക്കരണം.
ഹൗസിംഗ് കോ-ഓപ്പറേറ്റീവ് സൊസൈറ്റികളുടെ പ്രോത്സാഹനം.
ഭവന സമുച്ചയവും അടിസ്ഥാന സൗകര്യ വികസനവും.
ഭവന ധനസഹായം സമാഹരിക്കൽ ജലവിതരണം ഒരു നഗരസഭയെ ഉൾക്കൊള്ളുന്ന ജലവിതരണ പദ്ധതികളുടെ നടത്തിപ്പ്.
ഒരു നഗരസഭയെ ഉൾക്കൊള്ളുന്ന ജലവിതരണ പദ്ധതികൾ സ്ഥാപിക്കൽ.
വൈദ്യുതിയും ഊർജവും തെരുവ് വിളക്കുകൾ സ്ഥാപിക്കൽ.
ബയോ-ഗ്യാസിന്റെ പ്രോത്സാഹനം.
പാരമ്പര്യേതര ഊർജ്ജ സ്രോതസ്സുകളുടെ പ്രോത്സാഹനം.
വിദ്യാഭ്യാസം നഗരസഭാ പരിധിയിലെ സർക്കാർ പ്രീ-പ്രൈമറി സ്കൂളുകൾ, സർക്കാർ പ്രൈമറി സ്കൂളുകൾ, സർക്കാർ ഹൈ സ്കൂളുകൾ, സർക്കാർ ഹയർ സെക്കന്ററി സ്കൂളുകൾ എന്നിവയുടെ നടത്തിപ്പ്.
സാക്ഷരതാ പരിപാടികൾ.
മുനിസിപ്പൽ ഏരിയയിലെ ഇൻഡസ്ട്രിയൽ ട്രെയിനിംഗ് ഇൻസ്റ്റിറ്റ്യൂട്ടുകളുടെ നടത്തിപ്പ്.
നഗരസഭാ പ്രദേശത്തെ സർക്കാർ ഹയർ സെക്കൻഡറി സ്കൂളുകളുടെ നടത്തിപ്പും മാനേജ്മെന്റും.
മുനിസിപ്പൽ പ്രദേശത്തെ സർക്കാർ ടെക്നിക്കൽ സ്കൂളുകളുടെ മാനേജ്മെന്റ്.
മുനിസിപ്പൽ ഏരിയയിലെ തൊഴിൽ പരിശീലന കേന്ദ്രങ്ങളുടെയും പോളിടെക്നിക്കുകളുടെയും നടത്തിപ്പ്.
മുനിസിപ്പൽ പ്രദേശത്തെ വൊക്കേഷണൽ ഹയർ സെക്കൻഡറി സ്കൂളുകളുടെ മാനേജ്മെന്റ്.
പൊതുമരാമത്ത് ദേശിയ പാതകൾ, സംസ്ഥാന പാതകൾ, പ്രധാന ജില്ലാ റോഡുകൾ ഒഴികെയുള്ള നഗരസഭാ അതിർത്തിക്കുള്ളിലെ റോഡുകളുടെ നിർമ്മാണവും പരിപാലനവും.
സംസ്ഥാന സർക്കാരിൽ നിന്ന് കൈമാറ്റം ചെയ്യപ്പെട്ടവ ഉൾപ്പെടെയുള്ള സ്ഥാപനങ്ങൾക്കുള്ള കെട്ടിടങ്ങളുടെ നിർമ്മാണം.
പൊതുജനാരോഗ്യവും ശുചിത്വവും എല്ലാ ചികിത്സ സമ്പ്രദായങ്ങളിലുള്ള ഡിസ്പെൻസറികളുടെയും പ്രാഥമിക ആരോഗ്യ കേന്ദ്രങ്ങളുടെയും ഉപകേന്ദ്രങ്ങളുടെയും നടത്തിപ്പും മാനേജ്മെന്റും ശിശുക്ഷേമ കേന്ദ്രങ്ങളുടെയും പ്രസവ ഭവനങ്ങളുടെയും നടത്തിപ്പ്.
പ്രതിരോധ കുത്തിവയ്പ്പും മറ്റ് പ്രതിരോധ നടപടികളും.
കുടുംബക്ഷേമം.
ശുചിത്വം.
മുനിസിപ്പൽ ഏരിയയിലെ എല്ലാ ചികിത്സ സമ്പ്രദായങ്ങളിലുമുള്ള കമ്മ്യൂണിറ്റി ഹെൽത്ത് സെന്ററുകളുടെയും താലൂക്ക് ആശുപത്രികളുടെയും നടത്തിപ്പും മാനേജ്മെന്റും.
നഗര പ്രാഥമികാരോഗ്യ കുടുംബാരോഗ്യ കേന്ദ്രങ്ങളുടെയും നടത്തിപ്പ് പൊതു ശൗചാലയങ്ങൾ നിർമ്മിക്കൽ സാമൂഹ്യക്ഷേമം അങ്കണവാടികളുടെ നടത്തിപ്പ്.
അഗതികൾ, വിധവകൾ, വികലാംഗർ, കർഷകർ, തൊഴിലാളികൾ എന്നിവർക്കുള്ള പെൻഷൻ അനുവദിക്കലും വിതരണവും.
തൊഴിൽരഹിതർക്കുള്ള സഹായത്തിന്റെ അനുമതിയും വിതരണവും.
വിധവകളുടെ പെൺമക്കളുടെ വിവാഹത്തിന് സഹായം അനുവദിക്കൽ.
ദരിദ്രർക്കുള്ള ഗ്രൂപ്പ് ഇൻഷുറൻസ് പദ്ധതിയുടെ നടത്തിപ്പ്.
അനാഥാലയങ്ങൾക്കുള്ള ധനസഹായം നൽകൽ.
വികലാംഗർ, നിരാലംബർ തുടങ്ങിയവർക്കായി ക്ഷേമ സ്ഥാപനങ്ങൾ ആരംഭിക്കുക.
ദാരിദ്ര്യ ലഘൂകരണം പാവപ്പെട്ടവർക്ക് പ്രത്യേകിച്ച് സ്ത്രീകൾക്ക് സ്വയം തൊഴിൽ, സംഘ തൊഴിൽ പദ്ധതികൾ നടപ്പിലാക്കൽ.
പാവപ്പെട്ടവരെ കണ്ടെത്തൽ.
ദാരിദ്ര്യരേഖക്ക് താഴെയുള്ള ആളുകൾക്ക് സ്വയം തൊഴിലിനും കൂലി തൊഴിലിനും വേണ്ടിയുള്ള നൈപുണ്യ നവീകരണം സ്വയം തൊഴിൽ പരിപാടികൾക്ക് അടിസ്ഥാന സൗകര്യങ്ങൾ ഒരുക്കുക.
കേന്ദ്ര - സംസ്ഥാന ദാരിദ്ര്യ നിർമാർജന പദ്ധതികൾ നടപ്പിലാക്കൽ.
പട്ടികജാതി പട്ടികവർഗ വികസനം SCP, TSP എന്നിവയ്ക്ക് കീഴിലുള്ള ഗുണഭോക്താധിഷ്ഠിത പദ്ധതികൾ.
പട്ടികജാതി പട്ടികവർഗക്കാർക്കുള്ള നഴ്സറി സ്കൂളുകളുടെ നടത്തിപ്പ്.
പട്ടികജാതി-പട്ടികവർഗ വിഭാഗങ്ങൾക്ക് അടിസ്ഥാന സൗകര്യങ്ങൾ ഒരുക്കുക.
പട്ടികജാതി-പട്ടികവർഗ വിദ്യാർത്ഥികൾക്കുള്ള സഹായം.
ആവശ്യമുള്ള പട്ടികജാതി പട്ടികവർഗക്കാർക്കുള്ള വിവേചനാധികാര സഹായം.
മുനിസിപ്പൽ ഏരിയയിലെ പട്ടിക ജാതി/പട്ടിക വർഗ്ഗ പ്രീ-മെട്രിക് ഹോസ്റ്റലുകളുടെ നടത്തിപ്പ്.
പട്ടികജാതി പട്ടികവർഗ സഹകരണ സംഘങ്ങളെ പ്രോത്സാഹിപ്പിക്കുക.
മുനിസിപ്പൽ ഏരിയ
യിലെ പോസ്റ്റ് മെട്രിക് ഹോസ്റ്റലുകളുടെ നടത്തിപ്പ്.
നഗരസഭ അതിർത്തിക്കുള്ളിലെ പട്ടികജാതി-പട്ടികവർഗക്കാർക്കുള്ള തൊഴിൽ പരിശീലന കേന്ദ്രങ്ങളുടെ നടത്തിപ്പ് കായിക സാംസ്കാരിക കാര്യങ്ങൾ കളിസ്ഥലം, സ്റ്റേഡിയം എന്നിവയുടെ നിർമ്മാണം, പരിപാലനം പൊതുവിതരണ സമ്പ്രദായം പൊതുവിതരണ സമ്പ്രദായത്തിനെതിരായ പരാതികൾ പരിശോധിക്കുകയും പരിഹാര നടപടികൾ സ്വീകരിക്കുകയും ചെയ്യുക തൂക്കവും അളവും സംബന്ധിച്ചുള്ള കുറ്റങ്ങൾക്കെതിരെയുള്ള പ്രചാരണങ്ങൾ സംഘടിപ്പിക്കുക റേഷൻ കടകളുടെയും മാവേലി സ്റ്റോറുകളുടെയും മറ്റ് പൊതുവിതരണ  കേന്ദ്രങ്ങളുടെയും മേൽനോട്ടവും മാർഗ്ഗനിർദേശങ്ങൾ നൽകലും,ആവശ്യമെങ്കിൽ പുതിയ പൊതുവിതരണ കേന്ദ്രങ്ങൾ ആരംഭിക്കലും.
ദുരന്ത നിവാരണവും ദുരിതാശ്വാസവും ദുരിതാശ്വാസ കേന്ദ്രങ്ങളുടെ നടത്തിപ്പ്.
ദുരിതാശ്വാസ പ്രവർത്തനങ്ങളുടെ സംഘാടനം സഹകരണ സ്ഥാപനങ്ങൾ നഗരസഭ അധികാരപരിധിയിലുള്ള സഹകരണ സംഘങ്ങളുടെ സംഘാടനം.
നഗരസഭ അധികാരപരിധിക്കുള്ളിൽ സർക്കാർ സഹായധനങ്ങളും സബ്‌സിഡിയും നൽകൽ.
വാർഡ് സഭ
ഒരു മുനിസിപ്പാലിറ്റിയിലെ ഓരോ വാർഡിലെയും വോട്ടർപ്പട്ടികയിൽ പേരുള്ള എല്ലാവരും ഉൾപ്പെടുന്നതാണ് ആ വാർഡിന്റെ വാർഡുസഭ.
കേരള മുനിസിപ്പാലിറ്റി ആക്ട് സെക്ഷൻ 42 A പ്രകാരവും ഒരു വാർഡിലെ എല്ലാ വോട്ടർമാരും വാർഡ് സഭയിലെ അംഗങ്ങളായിരിക്കും.
വാർഡ് കൗൺസിലർ ആണ് ഇതിൻ്റെ കൺവീനർ.
മുനിസിപ്പാലിറ്റിയിലെ ഒരു വാർഡിലെ വോട്ടർ ആ വാർഡ്‌സഭയിലെ മെമ്പർ ആണ്.
മുനിസിപ്പാലിറ്റികളിൽ ചെയര്പെഴ്സന്റെ അസാന്യദ്ധ്യത്തിൽ ഡെപ്യുട്ടി ചെയർപേഴ്സൺോ  അല്ലെങ്കിൽ ചെയർപേഴ്സൻ നിർദേശിക്കുന്ന സ്റ്റാന്റിംഗ് കമ്മിറ്റി ചെയർമാനോ അവരുടെ അസാന്നിദ്ധ്യത്തിൽ കൺവീനറോ അദ്ധ്യക്ഷത വഹിക്കണം.
കുറഞ്ഞത് മൂന്നുമാസത്തിൽ ഒരിക്കൽ എങ്കിലും നിശ്ചയിക്കുന്ന സ്ഥലത്ത് വാർഡ് സഭാ യോഗം ചേരണം.
യോഗങ്ങൾ വിളിച്ചു ചേർക്കേണ്ട  ഉത്തരവാദിത്തം കൺവീനർ കൂടിയായ വാർഡ്‌ അംഗത്തിൽ നിക്ഷിപ്താമാണ്.
ഗ്രാമസഭയ്ക്ക്/വാർഡ് സഭയ്ക്ക് താഴെപ്പറയുന്ന കാര്യങ്ങൾ ചർച്ച ചെയ്യുവാനും, അറിയുവാനും, നടപ്പിലാക്കുവാനും അവകാശമുണ്ട്: മുൻസിപ്പാലിറ്റി/ കോർപറേഷൻ നടപ്പിലാക്കുന്ന പദ്ധതികളിൽ മുൻഗണന നിശ്ചയിക്കുവാൻ.
തെരുവുവിളക്കുകൾ, പൊതുടാപ്പുകൾ, പൊതു കിണറുകൾ, പൊതു ശൗചാലയങ്ങൾ, ജലസേചന പദ്ധതികൾ എന്നിവ നിശ്ചയിക്കുവാൻ.
അഴിമതിക്കെതിരെ നിലപാട് എടുക്കുവാൻ.
കലാ/കായിക പ്രവർത്തനങ്ങൾ ഏറ്റെടുക്കുവാൻ.
സാമൂഹിക സുരക്ഷാ പദ്ധതികൾ വാങ്ങുന്ന ആളുകളുടെ യോഗ്യത നിർണ്ണയിക്കുവാൻ.
വാർഡിൽ നടപ്പിലാക്കാൻ പോകുന്ന നിർമ്മാണ പ്രവർത്തികളുടെ എസ്റ്റിമേറ്റ് തുക അറിയിന്നതിനും, ചർച്ച ചെയ്യുന്നതിനും.
മുനിസിപ്പാലിറ്റി/ കോർപ്പറേഷൻ വാർഡുമായി ബന്ധപ്പെട്ട തീരുമാനങ്ങൾ എടുത്തിട്ടുണ്ടെങ്കിൽ ആ തീരുമാനത്തിന്റെ കാര്യകാരണങ്ങൾ അറിയുവാൻ.
മുൻപ് വാർഡ്സഭ എടുത്തിട്ടുള്ള തീരുമാനങ്ങൾ നടപ്പിലാക്കിയിട്ടില്ലെങ്കിൽ അതിന്റെ കാരണങ്ങൾ അറിയുവാൻ.
വാർഡിൽ നടപ്പിലാക്കുവാൻ പോകുന്ന നിർമ്മാണ പ്രവർത്തനങ്ങൾക്ക് വേണ്ട സാധനങ്ങളുടെ അളവും ഗുണനിലവാരവും അറിയുവാൻ നഗരസഭയുടെ സ്കീമുകൾ നടപ്പിലാക്കുവാൻ വേണ്ടി വാർഡ്സഭയ്ക്ക് സബ് കമ്മിറ്റിയെ തിരഞ്ഞെടുക്കുവാൻ.
സർക്കാരിന്റെ ഏതെങ്കിലും പദ്ധതികളിലേക്കുവേണ്ടി ഗുണഭോക്താക്കളെ ഭരണസമിതി നിശ്ചയിച്ചിട്ടുണ്ടെങ്കിൽ, ആ ലിസ്റ്റ് വാർഡ് സഭയുടെ ചർച്ചയ്ക്കായി സമർപ്പിക്കേണ്ടതാണ്.
വാർഡ്സഭ ചർച്ച ചെയ്ത് തയ്യാറാക്കുന്ന ലിസ്റ്റ് ആയിരിക്കണം നഗരസഭ അംഗീകരിക്കേണ്ടത്.
ഗ്രാമ /വാർഡ് സഭയുമായി ബന്ധപ്പെട്ട പരാതികൾ സർക്കാരിനോ / ഓംബുഡ്സ്മാനോ അയക്കേണ്ടതാണ്.
ഇതും കാണുക കേരളത്തിലെ നഗരസഭകൾ കേരളത്തിലെ കോർപ്പറേഷനുകൾ തദ്ദേശ ഭരണ സ്ഥാപനങ്ങൾ
നഗരത്തിൽ ഒരു യക്ഷൻ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ആറ്റൂർ രവിവർമ്മ രചിച്ച ഒരു കവിതയാ നഗരത്തിൽ ഒരു യക്ഷൻ .
'കവിത' എന്ന കാവ്യ സമാഹാരത്തിലാണ് ഈ കവിതയുള്ളത്.
കവിതയുടെ ആദ്യവരികൾ
മാ‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‌‍‍‍‍‍‍‍‍‍‍‍‍‍‍‍‍ഞ്ഞു  പുതുമ വിവാഹിതയാം മുൻപ്
നീയണിയാറുള്ള ഭംഗികൾക്കെയും അവലംബം
നഗരമേ നന്ദി ഇംഗ്ലീഷ് വിലാസം https://ml.wikipedia.org/wiki/Nagarame_Nandi
രൂപവാണി ഫിലിംസിനുവേണ്ടി ശോഭന പരമേശ്വരൻ നായർ നിർമിച്ച മലയാളചലച്ചിത്രമാണ് നഗരമേ നന്ദി .
വിമലാഫിലിംസ് വിതരണം നടത്തിയ ഈ ചിത്രം 1967 ഒക്ടോബർ 5-ന് കേരളത്തിൽ പ്രദർശനം തുടങ്ങി.
ഗ്രാമത്തിൽനിന്നും മദ്രാസ് പട്ടണത്തിലേക്ക് , ഒരു നല്ലജീവിതം പ്രതീക്ഷിച്ചു പറിച്ചുനടപ്പെട്ട ഒരു കുടുംബത്തിന്റെ കഥയാണ് ഈ ചിത്രം പറയുന്നത്.
1965-ൽ ജിതിൻ ഗുർടോപ് സവിധാനംചെയ്തു പുറത്തിറക്കിയ ദി കൊൺകറർസ് ഒഫ് ദ ഗോൾഡൻ സിറ്റി എന്ന ചലചിത്രവും, 1964-ൽ ഹാലിത് റെഫിക്ന്റെ ബേർഡ്സ് ഓഫ് എക്സൈൽ (ഗുർബെത്ത് കുസ്ലരി ടർക്കിയിൽ രചിച്ചത്), 1977-ൽ കെ. ബാലചന്ദർ തമിഴിൽ നിർമിച്ച പട്ടിണ പ്രവേശം എന്നീ ചിത്രങ്ങളിലും ഇതേ പ്രമേയം തന്നെയായിരുന്നു.
ചലച്ചിത്രനിരൂപകനായ ബി.വിജയകുമാർ "ഇതുവരെ പുറത്തിറങ്ങിയ മലയാളചിത്രങ്ങളിൽ ഒരു നല്ല സാമൂഹ്യചിത്രമാണിതെന്ന് " ദി ഹിന്ദുവിൽ പറയുന്നു.
അഭിനേതാക്കൾ പ്രേം നസീർ മധു അടൂർ ഭാസി പി.ജെ. ആന്റണി കെ.പി. ഉമ്മർ ദാമു പരിയാനംപറ്റ നിലമ്പൂർ ബാലൻ വേണു എടശ്ശേരി രമേശ് പി.എൻ. മേനോൻ ശങ്കരമേനോൻ മണിയൻ ജ്യോതി ലക്ഷ്മി സുകുമാരി ഉഷാ നന്ദിനി ശന്താദേവി ഭാരതി മേനോൻ.
പിന്നണിഗായകർ കെ.ജെ. യേശുദാസ് എസ്. ജാനകി പി. സുശീല എൽ.ആർ. ഈശ്വരി അണിയറപ്രവർത്തകർ നിർമ്മാണം - ശോഭന പരമേശ്വരൻ നായർ സംവിധാനം - എ. വിൻസെന്റ് സംഗീതം - കെ. രാഘവൻ ഗാനരചന - പി. ഭാസ്കരൻ കഥ, തിരക്കഥ, സംഭാഷണം - എം.ടി. വസുദേവൻ നായർ ചിത്രസംയോജനം - ജി. വെങ്കിട്ടരാമൻ കലാസംവിധാനം - എസ്. കൊന്നനാട്ട് ഛായാഗ്രഹണം - എ. വെങ്കട്ട് നൃത്തസംവിധാനം - പി.എസ്. ഗോപാലകൃഷ്ണൻ.
ഗാനങ്ങൾ സംഗീതം - കെ. രാഘവൻ ഗാനരചന - പി. ഭാസ്കരൻ ക്ര.
ഗാനം ആലാപനം 1 നഗരം നഗരം മഹാസാഗരം കെ.ജെ. യേശുദാസ് 2 മഞ്ഞണിപ്പൂനിലാവ് എസ് ജാനകി 3 കന്നിരാവിൻ കളഭക്കിണ്ണം പി സുശീല 4 ലില്ലിപ്പൂമാലവിൽക്കും എൽ ആർ ഈശ്വരി.
അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് നഗരമേ നന്ദി
നഗരമരം ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Beilschmiedia_wightii
പശ്ചിമഘട്ടതദ്ദേശവാസിയായ ഒരു മരമാണ് പന്തട അഥവാ നഗരമരം .
( ശാസ്ത്രീയനാമം : Beilschmiedia wightii ) .25 മീറ്ററോളം ഉയരം വയ്ക്കും.
കേരളത്തിലും തമിഴ്‌നാട്ടിലും കാണുന്നു.
അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Beilschmiedia wightii എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Beilschmiedia wightii എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
നഗരവത്കരണം
Global urbanization map showing the percentage of urbanization per country in 2015 Guangzhou , a city of 12.7 million people, is one of the 8 adjacent metropolises located in the largest single agglomeration on earth, ringing the Pearl River Delta of China.
Mumbai is the most populous city in India , and the fourth most populous city in the world , with a total metropolitan area population of approximately 23.9 million.
നഗരവത്കരണം അർഥമാക്കുന്നത് ഗ്രാമപ്രദേശങ്ങളിൽ നിന്നും നഗരപ്രദേശങ്ങളിലേക്കുള്ള ജനസംഖ്യയുടെ മാറ്റവും,  ( അല്ലെങ്കിൽ " നഗരപ്രദേശങ്ങളിൽ ജീവിക്കുന്ന ജനങ്ങളുടെ അനുപാതത്തിലുള്ള പെട്ടെന്നുള്ള വർധനവ് "), ഓരോ സമൂഹവും മാറ്റത്തിനോടു ചേർന്നുപോകുന്ന വഴികളുമാണ്.
പട്ടണങ്ങളും നഗരങ്ങളും ഉണ്ടാകുകയും കേന്ദ്രഭാഗങ്ങളിൽ കൂടുതൽ ആളുകൾ ജീവിക്കാനും ജോലിചെയ്യാനും ആരംഭിക്കുന്നതോടെ കൂടുതൽ വലുതാകുകയും ചെയ്യുന്ന പ്രക്രിയയാണ് പ്രധാനമായും ഇവിടെ നടക്കുന്നത്.
അമേരിക്ക മുന്നോട്ട് വെയ്ക്കുന്നത്, 2008 ന്റെ അവസാനത്തോടെ ലോകജനസംഖ്യയിൽ പകുതിയും നഗരപ്രദേശത്ത് ജീവിച്ചേക്കാം എന്നാണ്.
2050 ആകുന്നതോടെ വികസ്വര രാജ്യങ്ങളിലെ എകദേശം 64% പേരും വികസിത രാജ്യങ്ങളിലെ 86% ശതമാനം പേരും നഗരവൽക്കരണത്തിന് വിധേയമാകുമെന്നാണ് പ്രവചിക്കപ്പെടുന്നത്.
ഭൂമിശാസ്ത്രം , സോഷ്യോളജി , ധനതത്ത്വശാസ്ത്രം , നഗരാസൂത്രണം , പൊതുജനാരോഗ്യം തുടങ്ങിയ മേഖലകളുമായി നഗരവത്ക്കരണം ബന്ധപ്പെട്ടിരിക്കുന്നു.
സ്ഥാപിതമായ ഒരു സമയത്തിലെ ഒരു പ്രത്യേക സാഹചര്യമായോ (ഉദാഹരണത്തിന്: നഗരങ്ങളിലേയോ പട്ടണങ്ങളിലേയോ ആകെ ജനസംഖ്യയുടേയോ അല്ലെങ്കിൽ പ്രദേശത്തിന്റേയോ അനുപാതം) അല്ലെങ്കിൽ സമയത്തിനൊപ്പമുള്ള ആ സാഹചര്യത്തിന്റെ വർധനവായോ നഗരവത്ക്കരണത്തെ കാണാം.
ഇതും കാണുക 3
Contributors to urbanization: 3
Historical: 3
Regional: 3 അവലംബം Urbanization എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മെച്ചപ്പെട്ട ജീവിതസൗകര്യം പ്രദാനം ചെയ്യത്തക്ക രീതിയിൽ നഗരഘടകങ്ങളുടെ ക്രമീകരണം മുൻകൂട്ടി നിശ്ചയിച്ച് നടപ്പിലാക്കുന്ന പ്രക്രിയയെ നഗരാസൂത്രണം എന്നു പറയുന്നു.
നഗരത്തിലെ ആവാസകേന്ദ്രങ്ങൾ, സേവനകേന്ദ്രങ്ങൾ, വിദ്യാലയങ്ങൾ ‍, ആരോഗ്യസംരക്ഷണ സംവിധാനങ്ങൾ, വ്യാപാര-വ്യവസായ കേന്ദ്രങ്ങൾ, വിനോദകേന്ദ്രങ്ങൾ, കെട്ടിടങ്ങൾ, ഗതാഗതസൗകര്യങ്ങൾ, കൃഷിസ്ഥലങ്ങൾ , ചുറ്റുപാടുകൾ തുടങ്ങിയ വിവിധ ഘടകങ്ങളെ ശരിയായ വിധത്തിൽ ചിട്ടപ്പെടുത്തി, മനോഹരവും സൗകര്യപ്രദവുമായി, ചുരുങ്ങിയ ചെലവിൽ മികവുറ്റതാക്കിയെടുക്കുന്ന ആസൂത്രണ പ്രക്രിയയാണ് നഗരാസൂത്രണം.
ചരിത്രപരമായി ബ്രിട്ടനിൽ പ്രയോഗത്തിലായ പദമാണ് നഗരാസൂത്രണം (Town Planning).
പിന്നീട് ഈ ആശയം അന്താരാഷ്ട്ര പ്രാധാന്യം നേടി.
നഗരങ്ങളുടെ മാത്രം ആസൂത്രണം എന്നതിനുപരി മഹാനഗരങ്ങൾ, ഗ്രാമങ്ങൾ എന്നിവയുടെയെല്ലാം ആസൂത്രണം എന്നുകൂടി ഈ ആശയത്തിന് അർഥവ്യാപ്തി കൈവന്നുകഴിഞ്ഞു.
ഭാവിയിലേക്കുള്ള തയ്യാറെടുപ്പ് എന്നാണ് ആസൂത്രണം എന്ന പദംകൊണ്ട് അർഥമാക്കുന്നത്.
ഭാവിയിലേക്കുള്ള ഉപയോഗവും സൗകര്യപ്പെടുത്തലുംകൂടി ലക്ഷ്യമിട്ടുകൊണ്ട് നഗരത്തെ സംവിധാനം ചെയ്യുന്നതാണ് നഗരാസൂത്രണം.
നഗരത്തിന്റെ വലിപ്പം, പ്രത്യേകത, പ്രാധാന്യം, പ്രശ്നങ്ങൾ, പരിമിതികൾ തുടങ്ങിയ കാര്യങ്ങൾ കണക്കിലെടുത്തുകൊണ്ടാണ് ആസൂത്രണം നടപ്പിലാക്കുന്നത്.
പുതിയ നഗരം രൂപകല്പന ചെയ്യുമ്പോഴും നിലവിലുള്ള നഗരങ്ങൾക്ക് ആസൂത്രണപ്രക്രിയ നടപ്പാക്കുമ്പോഴും ഈവക കാര്യങ്ങൾ പരിഗണിക്കപ്പെടേണ്ടതുണ്ട്.
പഴക്കംകൊണ്ട് ജീർണതയുണ്ടാകുമ്പോൾ നഗരപ്രദേശങ്ങൾക്ക് പുനരുജ്ജീവനം അനിവാര്യമായും വരുന്നു.
ശാസ്ത്രവും കലയും കോർത്തിണക്കിക്കൊണ്ടുള്ള ഒരു പ്രക്രിയയാണ് നഗരാസൂത്രണം.
നഗരത്തെ സംബന്ധിച്ച വസ്തുവകകളുടെ സമാഹരണം, വിശകലനം, അവയെ പരസ്പരം ബന്ധപ്പെടുത്തൽ തുടങ്ങിയവ ശാസ്ത്രസംബന്ധിയായ കാര്യങ്ങളാണ്.
ഈ വസ്തുതകളെ ശരിയായ രീതിയിൽ ചിട്ടപ്പെടുത്തി നഗരത്തെ മനോഹരമാക്കിയെടുക്കുക എന്നത് കലാപരമായ സംഗതിയും.
അതുകൊണ്ടുതന്നെ ഒരു പുതിയ നഗരം രൂപകല്പന ചെയ്യുമ്പോഴോ നിലവിലുള്ളവയെ ആവശ്യങ്ങൾക്കനുസരിച്ച് ശക്തിപ്പെടുത്തുമ്പോഴോ കലയെയും ശാസ്ത്രത്തെയും വേർതിരിച്ചുകൊണ്ടുള്ള പ്രവർത്തനം ആശാസ്യമല്ല.
ഇവ രണ്ടും വേണ്ടത്ര അളവിൽ ഒത്തുചേർന്നാൽ മാത്രമേ നല്ലൊരു നഗരം സൃഷ്ടിക്കാനാകൂ.
അതിനാൽ ആർക്കിടെക്ചർ‍, എൻജിനീയറിങ് , ഭൂമിശാസ്ത്രം , പരിസ്ഥിതിശാസ്ത്രം , സാമൂഹ്യശാസ്ത്രം , സാമ്പത്തികശാസ്ത്രം എന്നിവയെല്ലാം സമന്വയിച്ച ഒരു മേഖലയാണ് നഗരാസൂത്രണം എന്ന് പൊതുവായി പറയാം.
ചരിത്രം ഹോങ് കോങ് സിറ്റി പ്ലാനിങ്
നഗരാസൂത്രണത്തിന് മാനവസംസ്കാരത്തോളംതന്നെ പഴക്കമുണ്ട്.
ആദിമമനുഷ്യൻ പ്രകൃതിശക്തികളിൽനിന്നും വന്യമൃഗങ്ങളിൽനിന്നും രക്ഷനേടുന്നതിനായി സമൂഹമായി ജീവിച്ചുതുടങ്ങി.
സമൂഹജീവിയായ മനുഷ്യൻ പാർപ്പിടത്തിനും സുരക്ഷയ്ക്കും പരസ്പരസഹായം ഉറപ്പാക്കുന്നതിനും വേണ്ടി നടത്തിയ ശ്രമങ്ങളുടെ ഫലമായി നഗരങ്ങൾ രൂപംകൊണ്ടു.
ഭൂമിശാസ്ത്രപരമോ സാമ്പത്തികമോ സാമൂഹികമോ ആയ കാരണങ്ങളുമായി ബന്ധപ്പെട്ടാണ് മിക്ക നഗരങ്ങളും രൂപപ്പെട്ടിട്ടുള്ളത്.
വാണിജ്യകേന്ദ്രങ്ങൾ എന്ന നിലയിൽ പ്രധാന പാതകളുടെ സംഗമസ്ഥാനങ്ങളിലോ നദിയോരങ്ങളിലോ ആണ് ആദ്യഘട്ടത്തിൽ നഗരങ്ങൾ രൂപംകൊണ്ടത്.
ചില നഗരങ്ങൾ ആരാധനാലയങ്ങളുമായി ബന്ധപ്പെട്ട് രൂപംകൊണ്ടവയാണ്.
ആരംഭഘട്ടത്തിൽ മിക്ക നഗരങ്ങളെയും കോട്ടകൾ, കിടങ്ങുകൾ തുടങ്ങിയവകൊണ്ട് സംരക്ഷിച്ചിരുന്നു.
നഗരാസൂത്രണം ഒരു സംഘടിത പ്രവർത്തനം എന്ന രീതിയിൽ നിലവിൽവന്നിട്ട് ഒരു നൂറ്റാണ്ടിലേറെ ആയില്ലെങ്കിലും പ്രാചീനകാലം മുതൽതന്നെ മിക്കവാറും എല്ലാ അധിവാസപ്രദേശങ്ങളും അവയുടെ രൂപകല്പനയിലും വികസനത്തിലും ഉയർന്ന ദീർഘവീക്ഷണവും മികവുറ്റ മാതൃകകളും കാഴ്ചവച്ചിട്ടുണ്ട്.
യൂഫ്രട്ടീസ് , ടൈഗ്രിസ് നദികളുടെ കരകളിൽ രൂപമെടുത്ത ഇറാഖിലെ പ്രാചീന നഗരങ്ങളും സിന്ധുനദീതടത്തിൽ രൂപമെടുത്ത ഇന്ത്യയിലെ പ്രാചീന നഗരങ്ങളും ഇതിന് ഉദാഹരണങ്ങളാണ്.
പടിഞ്ഞാറൻ നാടുകളിലെ നഗരാസൂത്രണത്തിന്റെ പിതാവായി കരുതപ്പെടുന്ന ഗ്രീക്കുകാരനായ ഹിപ്പോഡാമസ് (Hippodamus) രൂപകല്പനചെയ്ത (ബി.സി. സു. 407) അലക്സാൻഡ്രിയ നഗരം മെഡിറ്ററേനിയൻ സാമ്രാജ്യത്തിലെ മാതൃകാപരമായ നഗരാസൂത്രണത്തിന് ഉദാഹരണമാണ്.
പൈറസ്സിന്റെ ഭൂപടം ഏദൻസ് തുറമുഖ പട്ടണത്തിന്റെ പ്ലാനിങ്
പുരാതന റോമാക്കാർ നഗരാസൂത്രണത്തിനായി ഒരു ഏകീകൃത പദ്ധതി നടപ്പാക്കിയിരുന്നു.
സൈനികപ്രതിരോധത്തിനും പൊതുജനങ്ങളുടെ സൗകര്യങ്ങൾക്കും യോജിച്ച രീതിയിൽ അവർ ആസൂത്രണം നടത്തി.
അവശ്യസേവനങ്ങൾ ലഭ്യമായ ഒരു കേന്ദ്രനഗരവും ചുറ്റും തെരുവുകളും ചെറുത്തുനില്പിനായി കോട്ടകളും ഉൾക്കൊള്ളുന്ന ഒരു അടിസ്ഥാന രൂപകല്പനയാണ് അവരുടെ നഗരങ്ങളുടേത്.
വെള്ളത്തിന്റെ ലഭ്യത, ഗതാഗതസൗകര്യം തുടങ്ങിയ ആവശ്യങ്ങൾ മുൻനിർത്തി ഒരു നദിയുടെ ഇരുകരകളിലുമായാണ് നഗരങ്ങൾ രൂപകല്പന ചെയ്തത്.
മിക്ക യൂറോപ്യൻ നഗരങ്ങളും ഈ പദ്ധതിയുടെ അന്തസ്സത്ത ഇന്നും കാത്തുസൂക്ഷിക്കുന്നുണ്ട്.
കഴിഞ്ഞ രണ്ട് നൂറ്റാണ്ടുകളായി അമേരിക്ക , ജപ്പാൻ ‍, ആസ്ട്രേലിയ മുതലായ വികസിത രാജ്യങ്ങളിൽ ആസൂത്രണവും വാസ്തുവിദ്യയും പല ഘട്ടങ്ങളിലൂടെ കടന്നുപോയിട്ടുണ്ട്.
19-ം ശതകത്തിലെ വ്യവസായനഗരങ്ങളിൽ നിർമ്മാണങ്ങൾ നിയന്ത്രിച്ചിരുന്നത് ജനതയിലെ ഒരു ആഢ്യവിഭാഗമായിരുന്നു.
20-ം ശതകത്തിന്റെ തുടക്കത്തിൽ സാധാരണ ജനങ്ങൾക്ക്, പ്രത്യേകിച്ച് വ്യവസായശാലകളിലെ തൊഴിലാളികൾക്ക് ആരോഗ്യകരമായ ചുറ്റുപാടുകൾ ലഭ്യമാക്കുന്നതിനുള്ള ശ്രമങ്ങൾ ആരംഭിച്ചു.
പൂന്തോട്ട നഗരം (Garden city) എന്ന സങ്കല്പത്തിന്റെ ഉണർവിൽ മാതൃകാ പട്ടണങ്ങൾ നിർമ്മിക്കപ്പെട്ടു.
ഇംഗ്ലണ്ടിലെ ഹെർട്ട്ഫോർഡ്ഷോറിൽ ലെച്ച്വർത്ത്, വെൽവിൻ തുടങ്ങിയ ആദ്യകാല പൂന്തോട്ടനഗരങ്ങൾ ഈ കാലഘട്ടത്തിൽ നിർമ്മിക്കപ്പെട്ടു.
എന്നാൽ ഏതാനും ആയിരം ആളുകളെ മാത്രം ഉദ്ദേശിച്ച് രൂപകല്പന ചെയ്ത താരതമ്യേന ചെറിയ നഗരങ്ങളായിരുന്നു അവ.
1920-കളിൽ ആസൂത്രണ പദ്ധതികൾ ആധുനികത കൈവരിക്കാൻ തുടങ്ങി.
ലെ കോർബസിയേയുടെ(Le Corbuiser) ആശയങ്ങൾ ഉൾക്കൊണ്ടും അംബരചുംബികളായ കെട്ടിടങ്ങളുടെ നിർമ്മാണവിദ്യകൾ സ്വായത്തമാക്കിയും ആധുനിക നഗരങ്ങൾ നിർമിച്ചുതുടങ്ങി.
വിശാലമായ പാതകളും തുറസ്സായ സ്ഥലങ്ങളാൽ ചുറ്റപ്പെട്ട ടവർബ്ളോക്കുകളും ഉൾച്ചേർന്ന നഗരങ്ങൾ കൃത്യമായി ആസൂത്രണം ചെയ്ത് നിർമ്മിക്കപ്പെട്ടു.
നഗരാസൂത്രണത്തിന്റെ ആവശ്യകത കാബൂളിലെ പുരാതന സിറ്റിയുടെ പ്ലാൻ
പൊതുവേ, വികസനപ്രക്രിയയുടെ വിജയത്തെ സൂചിപ്പിക്കുന്നതാണ് നഗരങ്ങളുടെ വളർച്ച.
കൂടുതൽ തൊഴിൽസാധ്യതകളും സാമ്പത്തികനേട്ടവും മെച്ചപ്പെട്ട ജീവിതസൗകര്യങ്ങളും ജീവിതനിലവാരവും പ്രദാനം ചെയ്യാൻ അവസരമൊരുക്കും എന്നതിനാൽ നഗര ജനസംഖ്യയിൽ വേഗത്തിലുള്ള വർധന ഉണ്ടാകുന്നത് സ്വാഭാവികമാണ്.
ഗ്രാമങ്ങളിൽത്തന്നെ തൊഴിലവസരങ്ങളുള്ളപ്പോൾപ്പോലും ജനങ്ങൾ നഗരങ്ങളിലേക്കു പ്രവഹിക്കുന്നത് നഗരങ്ങൾ മെച്ചപ്പെട്ട സാമ്പത്തികസാധ്യതകളും സാമൂഹ്യഉയർച്ചയും വാഗ്ദാനം ചെയ്യുന്നു എന്നതിനാലാണ്.
നഗരവത്കരണം ഒരു ശാപമല്ല മറിച്ച് ഗുണമാണ്.
അത് മനുഷ്യന് പുതിയ പ്രതീക്ഷകൾ നല്കുകവഴി സാമൂഹ്യഘടനയിൽ മാറ്റങ്ങൾ സൃഷ്ടിക്കുന്നു.
ഇത് വ്യവസായവത്കരണത്തെ ത്വരിതപ്പെടുത്തുന്നു.
ഗ്രാമീണമേഖലയിലെ ജനങ്ങൾക്കുപോലും വർധിച്ച സാമ്പത്തികഅവസരങ്ങളും മെച്ചപ്പെട്ട ജീവിതസാഹചര്യങ്ങളും ലഭ്യമാക്കുന്നതിന് ഇത് അവസരമൊരുക്കുന്നു.
വികസ്വര രാഷ്ട്രങ്ങളിലെല്ലാംതന്നെ നഗരങ്ങൾ വികസനപ്രക്രിയയുടെ വിജയത്തിന്റെ അടയാളങ്ങളായാണ് കണക്കാക്കപ്പെടുന്നത്.
വിജയപ്രദമായ നഗരങ്ങൾ ആസൂത്രണ തത്ത്വങ്ങളുടെയും തന്ത്രങ്ങളുടെയും വിജയമാണ് പ്രതിഫലിപ്പിക്കുന്നത്.
മറിച്ച് നഗരങ്ങളുടെ പരാജയവും അതിന്റെ ഫലമായി ഉണ്ടാകുന്ന നിരാശയും നിയമരാഹിത്യവും പരിസ്ഥിതിനാശവും തൊഴിലില്ലായ്മയും ദാരിദ്ര്യവും സാമ്പത്തികത്തകർച്ചയുമെല്ലാം ആസൂത്രണത്തിലുണ്ടായ ദൌർബല്യങ്ങളിലേക്കും വ്യവസ്ഥിതിയിലെ പരസ്പരവൈരുദ്ധ്യങ്ങളിലേക്കുമുള്ള ചൂണ്ടുപലകകളായും കണക്കാക്കപ്പെടുന്നു.
നഗരങ്ങൾക്ക് സാമ്പത്തിക കെട്ടുറപ്പും സുസ്ഥിരമായ സാമ്പത്തികവളർച്ചയും നേടാൻ കഴിഞ്ഞാൽ മാത്രമേ നഗരവത്കരണത്തിന്റെ നല്ല വശങ്ങൾ സമൂർത്തമാവുകയുള്ളൂ.
ഇവിടെയാണ് നഗരമേഖലാ ആസൂത്രണത്തിന്റെ (urban and regional planning) പ്രാധാന്യം വ്യക്തമാകുന്നത്.
ശരിയാംവിധം ആസൂത്രണം ചെയ്ത നഗരം ജനങ്ങൾക്ക് കൂടുതൽ സൗകര്യവും ആശ്വാസവും പ്രദാനം ചെയ്യുന്നു.
നഗരം ആസൂത്രണം ചെയ്യാതിരുന്നാലുള്ള ദോഷങ്ങൾ പലതാണ്.
കാര്യക്ഷമമല്ലാത്തതും ഇടുങ്ങിയതുമായ വഴികളും റോഡുകളും ഉണ്ടാക്കുന്ന അസൗകര്യം സമൂഹത്തിന് മൊത്തത്തിൽ ദോഷം ചെയ്യും.
ചേരികളുടെ രൂപീകരണവും ചിതറിയ അധിവാസവും ഉണ്ടാകും.
അപകടകരമായ സ്ഥലങ്ങളും സുരക്ഷിതമല്ലാത്ത വ്യവസായശാലകളും ജനങ്ങൾക്ക് ഭീഷണിയാകും.
അനാരോഗ്യകരമായ ജീവിതസാഹചര്യങ്ങൾ സൃഷ്ടിക്കപ്പെടും.
തുറസ്സായ സ്ഥലങ്ങൾ, പാർക്കുകൾ, കളിസ്ഥലങ്ങൾ തുടങ്ങിയവയുടെ അഭാവം നഗരജീവിതത്തിലെ ആഹ്ലാവേളകൾക്ക് തടസ്സമാകും.
വെള്ളം , വൈദ്യുതി , മാലിന്യനിർമാർജ്ജനം തുടങ്ങിയവയുടെ പോരായ്മ ആരോഗ്യരംഗത്ത് ഭീഷണിയാകും.
ഇത്തരം അവസ്ഥകൾ മാറ്റി മെച്ചപ്പെട്ട ജീവിതസൗകര്യങ്ങൾ ഒരുക്കുന്നതിന് ആസൂത്രണം കൂടിയേ തീരൂ.
നഗരാസൂത്രണവുമായി ബന്ധപ്പെട്ട ചില പ്രധാന പദങ്ങൾ നഗരം
ഇന്ത്യയിൽ സെൻസസ് മാനദണ്ഡങ്ങളനുസരിച്ച് താഴെ പറയുന്ന പ്രത്യേകതകളുള്ള ഒരു പ്രദേശത്തെയാണ് നഗരം എന്നു നിർവചിക്കുന്നത്.
ഏറ്റവും കുറഞ്ഞ ജനസംഖ്യ 5,000 ആയിരിക്കുക.
ചതുരശ്ര കിലോമീറ്ററിന് കുറഞ്ഞത് 400 ആളുകൾ എന്ന തോതിൽ ജനസാന്ദ്രത ഉണ്ടായിരിക്കുക.
തൊഴിൽ ചെയ്യുന്ന സ്ത്രീ - പുരുഷന്മാരിൽ കുറഞ്ഞത് 75% പേർ കാർഷികേതര വൃത്തികളിൽ ഏർപ്പെട്ടിരിക്കുക.
മേല്പറഞ്ഞ മാനദണ്ഡങ്ങൾ പാലിക്കുന്നില്ലെങ്കിൽപ്പോലും നിയമാനുസൃതമായി നഗരം എന്നു വിജ്ഞാപനം ചെയ്യപ്പെട്ടിട്ടുള്ള ഏതൊരു പ്രദേശവും നഗരം എന്ന നിർവചനത്തിൽപ്പെടുന്നു.
ഒരു പ്രദേശത്തെ വികസനപ്രവർത്തനങ്ങൾമൂലം അതിന്റെ ഗ്രാമീണസ്വഭാവം മാറി നഗരസ്വഭാവം കൈവരിക്കുന്ന പ്രക്രിയയെയാണ് നഗരവത്കരണം എന്നു പറയുന്നത്.
ജനസംഖ്യാശാസ്ത്രപരമായി നോക്കുമ്പോൾ ഗ്രാമീണമേഖലയിൽ നിന്ന് ജനങ്ങൾ നഗരങ്ങളിലേക്ക് കുടിയേറുന്നതിനെയും ഈ പദം സൂചിപ്പിക്കുന്നു.
നഗരവത്കരണം ആസൂത്രിതമോ സ്വാഭാവികമോ ആകാം.
പുതിയ നഗരങ്ങൾ (New towns), പൂന്തോട്ട നഗരങ്ങൾ (Garden cities) എന്നിവ ആസൂത്രിത നഗരങ്ങൾക്ക് ഉദാഹരണങ്ങളാണ്.
പുരാതന നഗരങ്ങൾ മിക്കതും ആസൂത്രണം ചെയ്യാതെ നഗരവത്കരിക്കപ്പെട്ടവയാണ്.
ഗ്രീൻ ബെൽറ്റ്
(Green belt)
ഒരു നഗരത്തിന്റെ വളർച്ച പരിധിക്കപ്പുറം പോകുന്നത് തടയാൻവേണ്ടി നഗരത്തിനു ചുറ്റും കൊടുക്കുന്ന സസ്യാവൃതമായ സ്ഥലങ്ങളാണ് ഗ്രീൻ ബെൽറ്റുകൾ.
ഈ സ്ഥലങ്ങൾ സാധാരണയായി കാർഷികപ്രവൃത്തികൾക്കല്ലാതെ കെട്ടിട നിർമ്മാണങ്ങൾക്ക് ഉപയോഗിക്കാൻ പാടുള്ളതല്ല.
അത്യാവശ്യം നേരിടുകയാണെങ്കിൽ ബന്ധപ്പെട്ട വകുപ്പിൽനിന്ന് പ്രത്യേക അനുമതിയോടെ മാത്രമേ നിർമ്മാണപ്രവർത്തനങ്ങൾ നടത്താവൂ.
മിക്കവാറും കൃഷിക്കുവേണ്ടി ഉപയോഗിക്കുന്നതിനാൽ ഗ്രീൻ ബെൽറ്റിനെ ഫാം ബെൽറ്റ് (farm belt) എന്നും പറയാറുണ്ട്.
പാർക്ക്, കളിസ്ഥലം, പൂന്തോട്ടം , വിനോദകേന്ദ്രം തുടങ്ങിയ ആവശ്യങ്ങൾക്കായി ഗ്രീൻ ബെൽറ്റ് ഉപയോഗിക്കാവുന്നതാണ്.
സോണിങ്
(Zoning) നഗരാസൂത്രണത്തിന്റെ ഗ്രാഫിക് പ്ലാൻ
സ്ഥലവിനിയോഗം, കെട്ടിടങ്ങളുടെ ഉയരം, സാന്ദ്രത മുതലായവ ചട്ടങ്ങൾക്കനുസരിച്ച് നിയന്ത്രിക്കുകയും സമൂഹത്തിന് സൌകര്യം, സുരക്ഷ, ആരോഗ്യം, പൊതുക്ഷേമം എന്നിവ പ്രദാനം ചെയ്യുകയും ചെയ്യുന്ന വിധത്തിൽ പ്രദേശങ്ങളെ ക്രമീകരിക്കുന്ന പ്രക്രിയയാണ് സോണിങ്.
സോണിങ്ങുമായി ബന്ധപ്പെട്ട ചില തത്ത്വങ്ങൾ ഇനി പറയുന്നു.
സോണുകളുടെ ക്രമീകരണം.
സാധാരണ പാറ്റേൺ ഏകകേന്ദ്ര വലയങ്ങളായിട്ടാണ്.
ഒരു കേന്ദ്ര മേഖലയ്ക്കു ചുറ്റും ഉപകേന്ദ്ര മേഖലകൾ, ഇടത്തരം മേഖലകൾ, അവികസിത മേഖലകൾ എന്നിങ്ങനെയാണ് ക്രമീകരണം.
അതിർത്തി.
വിവിധ സോണുകളുടെ അതിർത്തി റെയിൽപ്പാത , പാർക്ക് , നദികൾ , തോടുകൾ, തുറസ്സായ സ്ഥലങ്ങൾ എന്നിങ്ങനെയൊക്കെ ആകാം.
നിലവിലുള്ള നഗരം.
നിലവിലുള്ള നഗരത്തിൽ സോണിങ് ചെയ്യുമ്പോൾ നിലവിലുള്ള സ്ഥലവിനിയോഗത്തിന്റെ വിശദാംശങ്ങൾ പരിശോധിച്ച് ഒരു പ്രത്യേക മേഖലയിലെ നിലവിലുള്ള ഉപയോഗങ്ങൾക്കനുസരിച്ചും ഭാവി ആവശ്യങ്ങൾ കണക്കിലെടുത്തുമാണ് സോൺവിഭജനം നടത്തുന്നത്.
നിലവിലുള്ള ഉപയോഗം വ്യത്യാസപ്പെടുത്തുന്നതിന് തക്കതായ കാരണങ്ങൾ ഉണ്ടായിരിക്കണം.
പുതിയ നഗരം (New town).
പുതിയ നഗരം രൂപകല്പന ചെയ്യുമ്പോൾ പാർപ്പിടം, വ്യവസായം, വാണിജ്യം എന്നിവയ്ക്ക് ആവശ്യമായ സ്ഥലങ്ങൾ അനുയോജ്യമായ രീതിയിൽ മാറ്റിയെടുക്കണം.
ചേരികൾ
ആസൂത്രിതമല്ലാത്ത നഗരവത്കരണത്തിന്റെ ശാപമാണ് ചേരികൾ.